| **Rolandas Makrickas** |
| --- |
| arkivyskupas |
|  |
|  |
| Gimė | 1972 m. sausio 31 d. (51 metai)Biržuose |
| Tautybė | lietuvis |
| Religija | katalikas |
| arkivyskupas |
|  |
| Veikla | Romos katalikų Bažnyčios arkivyskupas ir Vatikano diplomatas |
| Organizacijos | Šventojo Sosto diplomatinis korpusas Vatikanas, Roma |
| Pareigos | Popiežiškosios Švč. Mergelės Marijos didžiosios bazilikos Romoje nepaprastasis komisaras |
|  |
| Išsilavinimas | Bažnyčios istorijos daktaras |
| Alma mater | Popiežiškoji bažnytinė akademija |

**Rolandas Makrickas** (g. 1972 m. sausio 31 d. Biržuose) – katalikų arkivyskupas, Vatikano diplomatas, Bažnyčios istorikas.

Biografija
----------

Mokėsi Biržų 1-ojoje vidurinėje mokykloje (dabar „Atžalyno"). 

1990 m. įstojo į Kauno tarpdiecezinę kunigų seminariją. 
1991 m. išvyko į Romą, Šv. Kazimiero lietuvių kolegiją, tęsti filosofijos ir teologijos studijas Popiežiškajame Grigaliaus universitete.

1996 m. liepos 20 d. įšventintas kunigu (pirmąsias šv. Mišias aukojo Biržų Šv. Jono Krikštytojo bažnyčioje, Panevėžio vyskupija).

1996–2001 m. – Vilniaus arkikatedros bazilikos rezidentas. 

1996-2001 m. Lietuvos Vyskupų Konferencijos generalinio sekretoriaus padėjėjas bei Jubiliejinių Krikščionybės 2000-ųjų Metų Jubiliejaus komiteto atsakingasis sekretorius.

2001-2006 m. tęsė Bažnyčios istorijos bei Bažnyčios teisės studijas Popiežiškajame Grigaliaus universitete kur 2004 m. apsigynė Bažnyčios istorijos daktaro laipsnį.

2003-2006 m. studijavo Popiežiškoje bažnytinėje akademijoje. 

2006-2009 m. dirbo Apaštalinėje Nunciatūroje Tbilisyje, Vatikano atstovybėje Gruzijai, Armėnijai ir Azerbaidžanui. 

2009-2013 m. dirbo Apaštalinėje Nunciatūroje Stokholme, Vatikano atstovybėje Švedijai, Suomijai, Danijai, Islandijai ir Norvegijai.

2013-2017 m. dirbo Apaštalinėje Nunciatūroje Vašingtone, Vatikano atstovybėje Jungtinėse Amerikos Valstijose , aptarnavo Vašintono lietuvių Šiluvos Švč. Mergelės Marijos koplyčią.

2017-2019 m. *Charge d`Affaires a.i.* Apaštalinėje Nunciatūroje Gabone bei Patarėjas Apaštalinėje Nunciatūroje Kongo Respublikoje (Brazavilis).

2019 m. paskirtas į Šventojo Sosto Valstybės Sekretoriatą Vatikane.

2021 m. gruodžio 15 d. popiežius Pranciškus paskirtas Popiežiškosios Švč. Mergelės Marijos didžiosios bazilikos Romoje (Basilica Papale di Santa Maria Maggiore) nepaprastuoju komisaru.

2023 m. vasario 11 d. popiežius Pranciškus paskyrė jį tituliniu Tolentino arkivyskupu.

2023 m. balandžio 15 d. Vatikano Valstybes Sekretoriaus, Jo Eminencijos Kardinolo Pietro Parolin, pašventintas vyskupu Popiežiškojoje Švč. Mergelės Marijos didžiojoje bazilikos Romoje. Koncelebravo Vatikano Valstybės Sekretoriato Sostitutas Arkivyskupas Edgaras Pena Parra ir Švč. M. Marijos didžiosios bazilikos Arkikunigas Jo Eminencija Kardinolas Stanislaw Rylko.

Bibliografija
-------------

* Šv. Sostas ir Lietuva. Lietuvos valstybės atgimimas Miuncheno Apaštališkosios Nunciatūros 1915–1919 metų archyviniuose dokumentuose. (it. *Santa Sede e Lituania: la rinascita dello stato lituano nei documenti dell'archivio della Nunziatura Apostolica di Monaco di Baviera, 1915-1919*) 2006 m.

Nuorodos
--------

* Sunkiausiais šio amžiaus išbandymas
* Nežinomas Popiežius?
* Penkios dienos ir šimtas metų...
*

Šaltiniai
---------

1. ↑  Telydi sėkmė, kopiant į viršūnę
2. ↑  Panevėžio vyskupija
3. ↑  LCN inf.
4. ↑  Švenčiant Žolinę - sveikinimai kunigui Monsinjorui Rolandui[neveikianti nuoroda] (Alfreda Gudienė 2009-08-18)
5. ↑
6. ↑  Ronaldas Galinis. „Monsinjoro Makricko paskyrimas – toli nuo sensacijos, tačiau pasitikėjimą rodantis ženklas", LRT.lt, BNS, 2019-08-28. Nuoroda tikrinta 2021-01-11.
7. ↑
8. ↑  Mons. Rolandas Makrickas paskirtas arkivyskupu
9. ↑